CELEX: 62018CN0116
Language: lv
Date: 2018-02-14 00:00:00
Title: Lieta C-116/18: Prasība, kas celta 2018. gada 14. februārī – Eiropas Komisija/Rumānija

23.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 142/36
            
         Prasība, kas celta 2018. gada 14. februārī – Eiropas Komisija/Rumānija
   (Lieta C-116/18)
   (2018/C 142/47)
   Tiesvedības valoda – rumāņu
   
      Lietas dalībnieki
   
   
      Prasītāja: Eiropas Komisija (pārstāvji: J. Javorský, L. Nicolae un G. von Rintelen)
   
      Atbildētāja: Rumānija
   
      Prasītājas prasījumi
   
   
               —
            
            
               atzīt, ka līdz 2016. gada 10. aprīlim nepieņemot normatīvus vai administratīvus aktus, kas vajadzīgi, lai izpildītu Eiropas Parlamenta un Padomes Direktīvas 2014/26/ES (2014. gada 26. februāris) par autortiesību un blakustiesību kolektīvo pārvaldījumu un muzikālo darbu tiesību lietošanai tiešsaistē daudzteritoriālo licencēšanu iekšējā tirgū (1), prasības vai katrā ziņā nepaziņojot Komisijai par šādiem pasākumiem, Rumānija nav izpildījusi šīs direktīvas 43. panta 1. punktā paredzētos pienākumus;
            
         
               —
            
            
               piespriest Rumānijai saskaņā ar LESD 260. panta 3. punktu maksāt kavējuma naudu 42 377,60 EUR apmērā par katru kavējuma dienu pēc sprieduma pasludināšanas šajā lietā par Direktīvas 2014/26/ES transponēšanas pasākumu paziņošanas pienākuma neizpildi;
            
         
               —
            
            
               piespriest Rumānijai atlīdzināt tiesāšanās izdevumus.
            
         
      Pamati un galvenie argumenti
   
   Atbilstoši Direktīvas 2014/26/ES 43. panta 1. punktam dalībvalstīm ir pienākums pieņemt un ieviest normatīvos un administratīvos aktus, kas vajadzīgi, lai izpildītu šīs direktīvas prasības līdz 2016. gada 10. aprīlim, par to nekavējoties informējot Komisiju. Tādēļ dalībvalstīm ir pienākums noteikt pasākumus, kas vajadzīgi, lai valsts tiesībās transponētu direktīvu noteiktajā termiņā, un paziņot par šādiem pasākumiem Komisijai.
   Komisija piedāvā arī piemērot Rumānijai kavējuma naudu 42 377,60 EUR apmērā par katru kavējuma dienu pēc sprieduma pasludināšanas šajā lietā par Direktīvas 2014/26/ES transponēšanas pasākumu paziņošanas pienākuma neizpildi. Šā soda apmērs ir ticis noteikts, ņemot vērā pārkāpuma smagumu, tā ilgumu un vajadzību nodrošināt šāda soda atturošo iedarbību, atbilstoši attiecīgās dalībvalsts maksātspējai.
   Termiņš direktīvas transponēšanai valsts tiesībās beidzās 2016. gada 10. aprīlī.
   
      (1)  OV 2014, L 84, 72. lpp.